CELEX: C2006/108/10
Language: fi
Date: 2006-05-06 00:00:00
Title: Asia C-120/06 P: Valitus, jonka Fabbrica Italiana Accumulatori Motocarri Montecchio SpA (FIAMM) ja Fabbrica Italiana Accumulatori Motocarri Montecchio Technologies Inc (FIAMM Technolobies) ovat tehneet  27.2.2006  yhteisöjen ensimmäisen oikeusasteen tuomioistuimen asiassa T-69/00, Fabbrica italiana accumulatori motocarri Montecchio Spa (FIAMM) ja Fabbrica italiana accumulatori motocarri Montecchi Technologies, Inc. (Fiamm Technologies) v. Euroopan unionin neuvosto ja Euroopan yhteisöjen komissio,  14.12.2005  antamasta tuomiosta

6.5.2006   
            
            
               FI
            
            
               Euroopan unionin virallinen lehti
            
            
               C 108/6
            
         Valitus, jonka Fabbrica Italiana Accumulatori Motocarri Montecchio SpA (FIAMM) ja Fabbrica Italiana Accumulatori Motocarri Montecchio Technologies Inc (FIAMM Technolobies) ovat tehneet 27.2.2006 yhteisöjen ensimmäisen oikeusasteen tuomioistuimen asiassa T-69/00, Fabbrica italiana accumulatori motocarri Montecchio Spa (FIAMM) ja Fabbrica italiana accumulatori motocarri Montecchi Technologies, Inc. (Fiamm Technologies) v. Euroopan unionin neuvosto ja Euroopan yhteisöjen komissio, 14.12.2005 antamasta tuomiosta
   (Asia C-120/06 P)
   (2006/C 108/10)
   Oikeudenkäyntikieli: italia
   Asianosaiset
   
      Valittajat: Fabbrica Italiana Accumulatori Motocarri Montecchio SpA (FIAMM), Fabbrica Italiana Accumulatori Motocarri Montecchio Technologies Inc (FIAMM Technolobies) (edustajat: avvocati I. Van Bael, F. Di Gianni ja A. Cevese)
   Vastapuolet: Euroopan unionin neuvosto ja Euroopan yhteisöjen komissio
   Vaatimukset
   
               —
            
            
               Yhteisöjen tuomioistuimen on, mikäli se tässä vaiheessa on mahdollista, pääasiassa määrättävä, että valittajille on korvattava vastapuolten lainvastaisesta tai laillisesta toimenpiteestä aiheutunut vahinko
            
         
               —
            
            
               Vastapuolet on joka tapauksessa velvoitettava korvamaan sekä tässä oikeusasteessa että ensimmäisen oikeusasteen tuomioistuimessa aiheutuneet oikeudenkäyntikulut
            
         
               —
            
            
               Toissijaisesti on määrättävä, että valittajille on kohtuullisesti korvattava se vahinko, joka niille on aiheutunut siitä, että asian käsittely ensimmäisen oikeusasteen tuomioistuimessa pitkittyi kohtuuttomasti
            
         
               —
            
            
               On määrättävä kaikista sellaisista toimenpiteistä, jotka kohtuuden nimessä ovat tarpeen
            
         Oikeudelliset perusteet ja pääasialliset perustelut
   Valittajat väittävät, että valituksenalaisessa tuomiossa on virhe, koska siinä ei ole ollenkaan perusteltu erästä keskeistä esillä ollutta väitettä, toisin sanoen sitä, että valittajilla oli esillä olleelle asialle ominaisissa tosiasiallisissa tilanteissa oikeus vedota maailman kauppajärjestön valituselimen tekemään päätökseen todistaakseen vahingonkorvausta vaatiessaan yhteisön toiminnan lainvastaisuuden.